ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
റെയില്വേയിലൂടെ, ഞങ്ങള് അവശേഷിപ്പിച്ച പ്രദേശങ്ങളെ ബന്ധിപ്പിക്കുന്നു: പ്രധാനമന്ത്രി മോദി
രാജ്യത്തിന്റെ പരസ്പര ബന്ധമില്ലാത്തതും അവഗണിക്കപ്പെടുന്നതുമായ പ്രദേശങ്ങളെ റെയില്പ്പാതയിലൂടെ ബന്ധിപ്പിക്കുന്നതായി പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഗുജറാത്തിലെ കെവാഡിയയിലേക്ക് രാജ്യത്തിന്റെ വിവിധ പ്രദേശങ്ങളെ ബന്ധിപ്പിക്കുന്ന എട്ട് ട്രെയിനുകള് ഫ്ളാഗ്ഓഫ് ചെയ്ത് വീഡിയോ കോണ്ഫറന്സിംഗിലൂടെ സംസാരിക്കുകയായിരുന്നു അദ്ദേഹം. സംസ്ഥാനത്ത് റെയില്വേയുമായി ബന്ധപ്പെട്ട നിരവധി പദ്ധതികള് ഉദ്ഘാടനം ശ്രീ മോദി ഉദ്ഘാടനം ചെയ്തു.
ബ്രോഡ് ഗേജിംഗിന്റെയും വൈദ്യുതീകരണത്തിന്റെയും വേഗത വര്ദ്ധിച്ചുവെന്നും ഉയര്ന്ന വേഗതയ്ക്കായി പാളങ്ങള് തയ്യാറാക്കുന്നുണ്ടെന്നും പ്രധാനമന്ത്രി പറഞ്ഞു. സെമി ഹൈ സ്പീഡ് ട്രെയിനുകളുടെ ഓട്ടം പ്രാപ്തമാക്കി, ഞങ്ങള് അതിവേഗ ശേഷിയിലേക്ക് നീങ്ങുകയാണ്. ഇതിനായി ബജറ്റ് വിഹിതം പലമടങ്ങ് വര്ദ്ധിപ്പിച്ചു, പ്രധാനമന്ത്രി പറഞ്ഞു.
റെയില്വേ, പരിസ്ഥിതി സൗഹൃദമായി നിലനില്ക്കുന്നുണ്ടെന്ന് ഉറപ്പുവരുത്തുകയാണെന്നും പ്രധാനമന്ത്രി ചൂണ്ടിക്കാട്ടി. ഹരിത കെട്ടിട സര്ട്ടിഫിക്കേഷനുമായി ആരംഭിക്കുന്ന ഇന്ത്യയിലെ ആദ്യത്തെ റെയില്വേ സ്റ്റേഷനാണ് കെവാഡിയ സ്റ്റേഷന്.
റെയില്വേയുമായി ബന്ധപ്പെട്ട ഉല്പാദനത്തിലും സാങ്കേതികവിദ്യയിലും ആത്മനിര്ഭര്ഭാരതിന്റെ പ്രാധാന്യത്തെക്കുറിച്ച് അദ്ദേഹം ഊന്നിപ്പറഞ്ഞു. ഉയര്ന്ന കുതിരശക്തിയുള്ള ഇലക്ട്രിക് ലോക്കോമോട്ടീവിന്റെ പ്രാദേശിക നിര്മ്മാണം മൂലമാണ് ലോകത്തിലെ ആദ്യത്തെ ഇരട്ട ലോംഗ് ഹോള് കണ്ടെയ്നര് ട്രെയിന് ഇന്ത്യക്ക് ആരംഭിക്കാന് കഴിഞ്ഞത്. ഇന്ന്, തദ്ദേശീയമായി നിര്മ്മിച്ച ആധുനിക ട്രെയിനുകള് ഇന്ത്യന് റെയില്വേയുടെ ഭാഗമാണെന്ന് പ്രധാനമന്ത്രി പറഞ്ഞു.
റെയില്വേ പരിവര്ത്തനത്തിന്റെ ആവശ്യകത നിറവേറ്റുന്നതിന് വൈദഗ്ധ്യമുള്ള പ്രത്യേക മനുഷ്യശക്തിയും പ്രൊഫഷണലുകളും ആവശ്യമാണെന്ന് പ്രധാനമന്ത്രി ഊന്നിപ്പറഞ്ഞു. ഈ ആവശ്യം വഡോദരയില് റെയില്വേ കല്പ്പിത സര്വകലാശാല സ്ഥാപിക്കാന് കാരണമായി. ഈ നിലവാരം പുലര്ത്തുന്ന ചുരുക്കം ചില രാജ്യങ്ങളില് ഒന്നാണ് ഇന്ത്യ. റെയില് ഗതാഗതം, ബഹുതല ഗവേഷണം, പരിശീലനം എന്നിവയ്ക്കുള്ള ആധുനിക സൗകര്യങ്ങള് ലഭ്യമാക്കുന്നു. 20 സംസ്ഥാനങ്ങളില് നിന്നുള്ള പ്രഗത്ഭരായ യുവാക്കള്ക്ക് റെയില്വേയുടെ ഇന്നിനെയും ഭാവിയെയും നയിക്കാന് പരിശീലനം നല്കുന്നു. നവീകരണത്തിലൂടെയും ഗവേഷണത്തിലൂടെയും റെയില്വേ നവീകരിക്കാന് ഇത് സഹായിക്കുമെന്ന് പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 196.77 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 88,284 പേർ; ചികിത്സയിലുള്ളത് ആകെ രോഗബാധിതരുടെ 0.20%
കഴിഞ്ഞ 24 മണിക്കൂറിനിടെ 13,029 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,27,49,056 ആയി; രോഗമുക്തി നിരക്ക് 98.59%
കഴിഞ്ഞ 24 മണിക്കൂറിൽ 17,336 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.32%; പ്രതിവാര രോഗസ്ഥിരീകരണ നിരക്ക് 3.07%
ആകെ നടത്തിയത് 85.98 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,01,649 പരിശോധനകൾ
RRTN
(Visitor Counter : 111
ന്യൂ ഡൽഹി: ഒക്ടോബർ 11, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 219.09 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.10 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 26,292 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,208 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,63,406 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,139 പേർക്കാണ്.
കഴിഞ്ഞ 24 മണിക്കൂറിൽ 2,64,216 പരിശോധനകൾ നടത്തി. 89.76 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.13 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.81 ശതമാനമാണ്.
RRTN
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
2021-22 ലെ വിപണന സീസണിൽ റാബി വിളകൾക്കുള്ള പുതുക്കിയ താങ്ങുവില  കേന്ദ്ര മന്ത്രിസഭ അംഗീകരിച്ചു
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതി  2021-22 വിപണന സീസണിൽ എല്ലാ അംഗീകൃത റാബി വിളകളുടെയും താങ്ങുവില വർദ്ധിപ്പിക്കാൻ തീരുമാനിച്ചു.താങ്ങു വിലയിലെ ഈ വർധന സ്വാമിനാഥൻ കമ്മീഷന്റെ ശുപാർശകൾക്ക് അനുസൃതമാണ്.
പോഷക ആവശ്യകത കണക്കിലെടുത്തും പയർവർഗ്ഗങ്ങളുടെയും എണ്ണക്കുരുവിന്റേയും ഉത്പാദനത്തിൽ സ്വയംപര്യാപ്തത കൈവരിക്കാനും ലക്ഷ്യമിട്ട് ഈ വിളകൾക്ക് സർക്കാർ താരതമ്യേന ഉയർന്ന താങ്ങുവില നിശ്ചയിച്ചിട്ടുണ്ട്. വിള വൈവിധ്യവത്കരണത്തെ പ്രോത്സാഹിപ്പിക്കുകയാണ് താരതമ്യേന ഉയർന്ന താങ്ങുവില കൊണ്ട് ലക്ഷ്യമിടുന്നത്.
2021-22 ലെ വിപണന സീസണിൽ റാബി വിളകൾക്കുള്ള പുതുക്കിയ താങ്ങുവില
|
|
Crops
|
|
MSP for RMS 2020-21

|
|
MSP for RMS 2021-22

|
|
Costof production 2021-22 
|
|
Increase in MSP

|
|
Return over cost 
|
|
Wheat
|
|
1925
|
|
1975
|
|
960
|
|
50
|
|
106
|
|
Barley
|
|
1525
|
|
1600
|
|
971
|
|
75
|
|
65
|
|
Gram
|
|
4875
|
|
5100
|
|
2866
|
|
225
|
|
78
|
|
Lentil 
|
|
4800
|
|
5100
|
|
2864
|
|
300
|
|
78
|
|
Rapeseed &
Mustard
|
|
4425
|
|
4650
|
|
2415
|
|
225
|
|
93
|
|
Safflower
|
|
5215
|
|
5327
|
|
3551
|
|
112
|
|
50
കോവിഡ് -19 ആഗോള മഹാമാരിയുടെ കാലഘട്ടത്തിലും,2020-21 വർഷത്തിൽ സർക്കാർ നടത്തിയ സമയോചിതമായ ഇടപെടൽ റാബി വിപണന സീസണിലെ എക്കാലത്തെയും റെക്കോർഡായ 39 ദശലക്ഷം ടൺ ഗോതമ്പ് സംഭരണത്തിലേക്ക് നയിച്ചു.ഈ സംഭരണ കാലയളവിൽ 43 ലക്ഷത്തോളം കർഷകർക്ക് പ്രയോജനം ലഭിച്ചു. ഇത് 2019-20 റാബി വിപണന സീസണിലെ സംഭരണത്തെക്കാൾ 22 ശതമാനം കൂടുതലാണ്.
കർഷകർ നേരിടുന്ന പ്രശ്നങ്ങൾ പരിഹരിക്കുന്നതിന് സർക്കാർ സ്വീകരിച്ച നടപടികൾ :
i. സംഭരണ പ്രക്രിയ കൂടുതൽ ശക്തിപ്പെടുത്തി
ii. കോവിഡ് മഹാമാരിയുടെ കാലഘട്ടത്തിൽ ഗോതമ്പ് സംഭരണ കേന്ദ്രങ്ങളുടെ എണ്ണം 1.5 മടങ്ങും പയറുവർഗ്ഗങ്ങളുടെയും എണ്ണക്കുരുക്കളുടെയും സംഭരണ കേന്ദ്രങ്ങളുടെ എണ്ണം 3 മടങ്ങും വർദ്ധിപ്പിച്ചു.
iii. മഹാമാരിയുടെ കാലഘട്ടത്തിൽ 75,000 കോടി രൂപ ചെലവിൽ 390 ലക്ഷം ടൺ ഗോതമ്പ് സംഭരിച്ചു, ഇത് കഴിഞ്ഞ വർഷത്തെ അപേക്ഷിച്ച് 15 ശതമാനം കൂടുതലാണ്.
iv. പ്രധാനമന്ത്രി കിസാൻ സമ്മാൻ നിധി ആരംഭിച്ചതോടെ ഏകദേശം 10 കോടി കർഷകർക്ക് പ്രയോജനം ലഭിച്ചു. മൊത്തം വിതരണം ചെയ്ത തുക ഏകദേശം 93,000 കോടി രൂപയാണ്
v. പി.എം.കിസാന്റെ കീഴിൽ കോവിഡ് മഹാമാരിയുടെ കാലഘട്ടത്തിൽ ഏകദേശം 9 കോടി കർഷകർക്ക് 38000 കോടി രൂപ ലഭിച്ചു.
vi. കഴിഞ്ഞ 6 മാസത്തിനുള്ളിൽ 1.25 കോടി പുതിയ കിസാൻ ക്രെഡിറ്റ് കാർഡുകൾ നൽകി.
vii. വേനല് കാല വിതയ്ക്കൽ 57 ലക്ഷം ഹെക്ടറാണ്. ഇത് കഴിഞ്ഞ വർഷത്തേക്കാൾ 16 ലക്ഷം ഹെക്ടർ കൂടുതലാണ്. ഖാരിഫ് വിതയ്ക്കലും കഴിഞ്ഞ വർഷത്തെ അപേക്ഷിച്ച് അഞ്ച് ശതമാനം കൂടുതലാണ്.
viii. കോവിഡ് മഹാമാരിയുടെ കാലഘട്ടത്തിൽ ഇ-നാം വിപണികളുടെ എണ്ണം 585 ൽ നിന്ന് 1000 ആയി ഉയർന്നു.
ix. അഞ്ചുവർഷത്തിനുള്ളിൽ 10,000 കാർഷിക ഉത്പാദക സംഘങ്ങൾ  സൃഷ്ടിക്കുന്നതിന് 6850 കോടി രൂപ ചെലവഴിക്കും.
x. ഫസൽ ബിമ യോജനയ്ക്ക് കീഴിൽ കഴിഞ്ഞ 4 വർഷത്തിനുള്ളിൽ 17500 കോടി രൂപ വരിയടച്ചപ്പോൾ, 77,000 കോടി രൂപ നഷ്ടപരിഹാരം കർഷകർക്ക് ലഭിച്ചു.
xi. ഫസൽ ബിമ യോജന നിർബന്ധിതമല്ലാതാക്കി
xii. കിസാൻ റെയിൽ ആരംഭിച്ചു.
പ്രധാനമന്ത്രിയുടെ ഓഫീസ്
സർ അനെരൂദ് ജുഗ്നാത്തിന്റെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി മൗറീഷ്യസ് പ്രധാനമന്ത്രി പ്രവീദ് കുമാർ ജുഗ്നാത്തിനെ വിളിച്ചു
പിതാവ് സർ അനെരൂദ് ജുഗ്നാത്തിന്റെ നിര്യാണത്തിൽ അനുശോചനം അറിയിക്കാൻ പ്രധാനമന്ത്രി ശ്രീ നരേന്ദ്ര മോദി മൗറീഷ്യസ് പ്രധാനമന്ത്രി പ്രവീന്ദ് കുമാർ ജുഗ്നൗത്തിനെ വിളിച്ചു.
മൗറീഷ്യസിലെ സർ അനെരൂദ്ദിന്റെ ദീർഘകാല പൊതുജീവിതം പ്രധാനമന്ത്രി അനുസ്മരിച്ചു, ഈ കാലയളവിൽ അദ്ദേഹം പ്രധാനമന്ത്രിയും പ്രസിഡന്റുമായി വർഷങ്ങളോളം സേവനമനുഷ്ഠിച്ചു
എല്ലാ രാഷ്ട്രീയ പാർട്ടികൾക്കുമുൾപ്പെടെ ഇന്ത്യയിൽ സർ അനെരൂദ് ജുഗ്നൗത്തിനോടുള്ള അങ്ങേയറ്റത്തെ ആദരവ് എടുത്തുകാട്ടിയ പ്രധാനമന്ത്രി, മൗറീഷ്യസുമായുള്ള ഇന്ത്യയുടെ പ്രത്യേക സൗഹൃദത്തിന്റെ പരിണാമത്തിൽ അദ്ദേഹം വഹിച്ച പങ്കിനെ അഭിനന്ദിച്ചു.
അഭിമാനിയായ പ്രവാസി ഭാരതീയൻ എന്ന് വിശേഷിപ്പിച്ച പ്രധാനമന്ത്രി സർ അനെരൂദ്ദിനെ പ്രവാസി ഭാരതീയ സമ്മാൻ , പത്മവിഭൂഷൺ എന്നിവ നൽകി ആദരിക്കാനുള്ള പദവി ഇന്ത്യയ്ക്ക് ലഭിച്ചതായി പറഞ്ഞു.
സർ അനെരൂദ്ദിന്റെ പാരമ്പര്യത്തിന്റെ ശാശ്വത സ്മരണയ്ക്കായി പ്രത്യേക ഉഭയകക്ഷി ബന്ധം കൂടുതൽ ശക്തിപ്പെടുത്തുന്നതിനും ആഴത്തിലാക്കുന്നതിനും പ്രതിജ്ഞാബദ്ധരാണെന്ന് ഇരു നേതാക്കളും വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
മൂന്നാം ഘട്ട വാക്സിനേഷനായി 2.45 കോടിയിൽ അധികം ഗുണഭോക്താക്കൾ കോവിനിൽ രജിസ്റ്റർ ചെയ്തു
ന്യൂഡൽഹി, ഏപ്രിൽ 30, 2021
ഇന്ന് രാവിലെ 9.30 വരെയുള്ള കണക്ക് പ്രകാരം, മൂന്നാം ഘട്ട വാക്സിനേഷനായി 2.45 കോടിയിൽ അധികം ഗുണഭോക്താക്കൾ കോവിനിൽ രജിസ്റ്റർ ചെയ്തു.
അതെ സമയം, ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 22,43,097 സെഷനുകളിലായി 15,22,45,179 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 21 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 104 ആം ദിവസം , 22,24,548 ഡോസ് വാക്സിൻ വിതരണം ചെയ്തു.
ഏറ്റവും കൂടുതൽ കോവിഡ് പരിശോധനകൾ നടന്ന ദിവസമായിരുന്നു ഇന്നലെ - 19 ലക്ഷത്തിൽ അധികം .
രാജ്യത്ത് ഇതുവരെ 1,53,84,418 പേർ രോഗ മുക്തരായി. 81.99% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 2,97,540 പേർ രോഗ മുക്തരായി.
കഴിഞ്ഞ 24 മണിക്കൂറിൽ രാജ്യത്ത് 3,86,452 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്ര, ഉത്തർപ്രദേശ്, ഡൽഹി, കർണാടക, കേരളം, ഛത്തിസ്ഗഢ്, പശ്ചിമ ബംഗാൾ, തമിഴ്നാട്, ആന്ധ്ര പ്രദേശ്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 73.05% ശതമാനവും. മഹാരാഷ്ട്രയിലാണ് ഏറ്റവും കൂടുതൽ പ്രതിദിന കേസുകൾ - 66,159. 38,607 കേസുകളുമായി കേരളം രണ്ടാമതാണ്.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 31,70,228 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 16.90% ആണ്.
ദേശീയ മരണനിരക്ക് കുറയുകയാണ്. നിലവിൽ ഇത് 1.11% ആണ്. കഴിഞ്ഞ 24 മണിക്കൂറിൽ 3,498 മരണം റിപ്പോർട്ട് ചെയ്തു. ഇവയിൽ 77.44% വും 10 സംസ്ഥാനങ്ങളിൽ നിന്ന് ആണ്. മഹാരാഷ്ട്രയിലാണ് ഏറ്റവും കൂടുതൽ മരണം-771. ഡൽഹിയിൽ 395 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
മാനസിക-സാമൂഹിക സഹായത്തിനായി ആരോഗ്യ-കുടുംബ ക്ഷേമ മന്ത്രാലയത്തിന് കീഴിലുള്ള NIMHANS-ഇൻറ്റെ, 24 മണിക്കൂറും പ്രവർത്തിക്കുന്ന ടോൾ ഫ്രീ നമ്പറിലേക്ക്  വിളിക്കാവുന്നതാണ്.
(
കൃഷി മന്ത്രാലയം
കശുമാവ് നഴ്സറികൾ സ്ഥാപിക്കുന്നതിനുള്ള സാമ്പത്തിക സഹായം
കേരളത്തിൽ ചെറുതും വലുതുമായ കശുമാവ് നഴ്സറികൾ  സ്ഥാപിക്കുന്നതിന്നതിനുള്ള ബാക്ക്-എൻഡ്ഡ് സബ്സിഡി പദ്ധതിക്ക് കേന്ദ്ര കൃഷി-കർഷകക്ഷേമ മന്ത്രാലയത്തിന് കീഴിലുള്ള കൊച്ചിയിലെ കശുവണ്ടി, കൊക്കോ വികസന ഡയറക്ടറേറ്റ് തുടക്കമിട്ടു. രാജ്യത്ത്, കശുവണ്ടി കൃഷിയുമായി ബന്ധപ്പെട്ട പുതിയ നടീലിനും/പുനർ നടീലിനും ആവശ്യമായ ഉയർന്ന വിളവ് നൽകുന്ന മികച്ച നിലവാരമുള്ള നടീൽ ഇനങ്ങളുടെ ഉത്പാദനവും വിതരണവുമാണ് പദ്ധതിയുടെ ലക്ഷ്യം.
നഴ്സറി വളർത്തുന്നതിന് അനുയോജ്യമായ സ്ഥലമുള്ള രജിസ്റ്റർ ചെയ്ത/അംഗീകൃത സ്വകാര്യ, നിർദ്ദിഷ്ട നഴ്സറി ഉടമകൾക്ക് ഈ പദ്ധതി പ്രകാരം സഹായം ലഭിക്കുന്നതിന് അപേക്ഷിക്കാം.
വിശദവിവരങ്ങൾ www.dccd.gov.in ൽ ലഭ്യമാണ്.
കൂടുതൽ വിവരങ്ങൾക്ക് ബന്ധപ്പെടേണ്ടത് - ശ്രീ ദാദാസാഹേബ് ദേശായി, ഡെപ്യൂട്ടി ഡയറക്ടർ .
പ്രധാനമന്ത്രിയുടെ ഓഫീസ്
അപ്ലൈഡ് മെറ്റീരിയൽസ് സിഇഒ ഗാരി ഇ ഡിക്കേഴ്സണുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി വാഷിംഗ്ടൺ ഡിസിയിൽ അപ്ലൈഡ് മെറ്റീരിയലിന്റെ പ്രസിഡന്റും സിഇഒയുമായ ശ്രീ ഗാരി ഇ ഡിക്കേഴ്സണുമായി കൂടിക്കാഴ്ച നടത്തി.
ഇന്ത്യയിലെ സെമികണ്ടക്ടർ ആവാസവ്യവസ്ഥയെ ശക്തിപ്പെടുത്തുന്നതിൽ സംഭാവന നൽകുന്നതിന് അപ്ലൈഡ് മെറ്റീരിയലുകളെ പ്രധാനമന്ത്രി ക്ഷണിച്ചു. ഇന്ത്യയിലെ പ്രോസസ് ടെക്നോളജിയും നൂതന പാക്കേജിംഗ് കഴിവുകളും വികസിപ്പിക്കുന്നതിന് അപ്ലൈഡ് മെറ്റീരിയലുകളും പ്രധാനമന്ത്രി ക്ഷണിച്ചു.
വൈദഗ്ധ്യമുള്ള തൊഴിലാളികളെ സൃഷ്ടിക്കുന്നതിന് ഇന്ത്യയിലെ അക്കാദമിക് സ്ഥാപനങ്ങളുമായി അപ്ലൈഡ് മെറ്റീരിയൽസിന്റെ സഹകരണത്തിന്റെ സാധ്യതകളെക്കുറിച്ച് പ്രധാനമന്ത്രിയും ഡിക്കേഴ്സണും ചർച്ച നടത്തി.
ND
(
വാര്ത്താവിതരണ പ്രക്ഷേപണ മന്ത്രാലയം
കേന്ദ്ര വാർത്ത വിതരണ പ്രക്ഷേപണ സഹമന്ത്രി, ഡോ. എൽ. മുരുകൻ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു
ന്യൂഡൽഹി , ഒക്ടോബർ 04, 2021
കേന്ദ്ര വാർത്താ വിതരണ പ്രക്ഷേപണ, ഫിഷറീസ്, മൃഗസംരക്ഷണം, ക്ഷീരവികസന സഹമന്ത്രി ഡോ. എൽ. മുരുകൻ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.രാജ്യസഭയിൽ നിന്ന് പാർലമെന്റ് അംഗമായതിന് ശേഷം അദ്ദേഹം പ്രധാനമന്ത്രിയുമായി നടത്തുന്ന ആദ്യ കൂടിക്കാഴ്ചയാണ് ഇത് .
"തിരുക്കുറൽ- പ്രചോദനത്തിന്റെ മുത്തുകൾ" എന്ന പുസ്തകത്തിന്റെ ഒരു പകർപ്പ് പ്രധാനമന്ത്രിക്ക് ഡോ .മുരുകൻ സമ്മാനിക്കുകയും പുതിയ ഇന്ത്യയിലെ ജനങ്ങളുടെ ക്ഷേമത്തിനായി അദ്ദേഹത്തിന്റെ ഊർജ്ജസ്വലമായ നേതൃത്വത്തിനു കീഴിൽ ഉത്സാഹത്തോടെ പ്രവർത്തിക്കാൻ മാർഗനിർദേശം തേടുകയും ചെയ്തു
IE/SKY
(Visitor Counter : 132
PIB Headquarters
38 പ്രവാസികളെ ഗുരുവായൂരിൽ സർക്കാർ നിരീക്ഷണത്തിലാക്കി
അബുദാബി - കൊച്ചി വിമാനത്തിൽ എത്തിയ തൃശൂർ ജില്ലയിലെ 72 പ്രവാസികളിൽ 38 പേരെ കോവിഡ് കെയർ സെൻ്ററായി നിശ്ചയിച്ച ഗുരുവായൂർ സ്റ്റെർലിംഗിൽ സർക്കാർ ഏർപ്പെടുത്തിയ നിരീക്ഷണത്തിലാക്കി. പുലർച്ചെ 3.30 ഓടെ, പ്രത്യേകമായി ഏർപ്പെടുത്തിയ കെ.എസ്.ആർ.ടി.സി ബസിലാണ് ഇവരെ ഹോട്ടലിൽ എത്തിച്ചത്.
39 ൽ 10 സ്ത്രീകളും ഒരു കുട്ടിയുമുണ്ട്. നെടുമ്പാശേരി വിമാനത്താവളത്തിലെ പരിശോധനയെത്തുടർന്ന് ഒരാളെ ആശുപത്രിയിൽ പ്രവേശിപ്പിച്ചു. മറ്റുള്ളവരെ വീടുകളിൽ നിരീക്ഷണത്തിൽ പാർപ്പിക്കുന്നതിനായി ബന്ധുക്കൾക്കൊപ്പം വിട്ടു. ഗുരുവായൂരിൽ തദ്ദേശ സ്വയംഭരണ വകുപ്പ് മന്ത്രി എ.സി.മൊയ്തീൻ, ജില്ലാ കലക്ടർ എസ്.ഷാനവാസ്, നഗരസഭാ ചെയർപേഴ്സൺ എം.രതി പോലീസ് -റവന്യൂ- തദ്ദേശവകുപ്പ് ഉദ്യോഗസ്ഥർ എന്നിവർ പ്രവാസികളെ സ്വീകരിച്ചു.
പ്രധാനമന്ത്രിയുടെ ഓഫീസ്
ആദി മഹോത്സവം പ്രധാനമന്ത്രി ഫെബ്രുവരി 16ന് ഡൽഹിയിൽ ഉദ്ഘാടനം ചെയ്യും
ഗോത്രവർഗ സംസ്കാരം, കരകൗശലവസ്തുക്കൾ, പാചകരീതി, വാണിജ്യം, പരമ്പരാഗത കലകൾ എന്നിവ പരിപാടിയിൽ പ്രദർശിപ്പിക്കും
ആദിവാസികൾ നട്ടുവളര്ത്തിയ ശ്രീ അന്നയുടെ പ്രദർശനത്തിന് പ്രത്യേക ഊന്നൽ
രാജ്യത്തെ ഗോത്രവർഗക്കാരുടെ ക്ഷേമത്തിനായുള്ള നടപടികൾ സ്വീകരിക്കുന്നതിലും രാജ്യത്തിന്റെ വളർച്ചയിലും വികസനത്തിലും അവർ നൽകിയ സംഭാവനകളെ മാനിക്കുന്നതിലും പ്രധാനമന്ത്രി മുൻപന്തിയിലാണ്. ഗോത്രവർഗ സംസ്കാരം ദേശീയ വേദിയിൽ അവതരിപ്പിക്കാനുള്ള ശ്രമത്തിൽ, പ്രധാനമന്ത്രി ശ്രീ നരേന്ദ്ര മോദി ഫെബ്രുവരി 16ന് രാവിലെ 10:30ന് ഡൽഹിയിലെ മേജർ ധ്യാൻചന്ദ് നാഷണൽ സ്റ്റേഡിയത്തിൽ മെഗാ ദേശീയ ഗോത്രോത്സവമായ "ആദി മഹോത്സവ്" ഉദ്ഘാടനം ചെയ്യും.
ആദിവാസി സംസ്കാരം, കരകൗശലവസ്തുക്കൾ, പാചകരീതി, വാണിജ്യം, പരമ്പരാഗത കല എന്നിവയുടെ ചേതന ആഘോഷിക്കുന്ന ആദി മഹോത്സവം, ഗിരിവർഗ്ഗ കാര്യ മന്ത്രാലയത്തിന് കീഴിലുള്ള ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ലിമിറ്റഡിന്റെ  വാർഷിക സംരംഭമാണ്. ഈ വർഷം ഫെബ്രുവരി 16 മുതൽ 27 വരെ ഡൽഹിയിലെ മേജർ ധ്യാൻചന്ദ് നാഷണൽ സ്റ്റേഡിയത്തിലാണ് ഇത് സംഘടിപ്പിക്കുന്നത്.
വേദിയിലെ 200-ലധികം സ്റ്റാളുകളിലായി രാജ്യത്തുടനീളമുള്ള ഗോത്രങ്ങളുടെ സമ്പന്നവും വൈവിധ്യപൂർണ്ണവുമായ പൈതൃകം പരിപാടി പ്രദർശിപ്പിക്കും. ആയിരത്തോളം ആദിവാസി കരകൗശല തൊഴിലാളികൾ മഹോത്സവത്തിൽ പങ്കെടുക്കും. കരകൗശലവസ്തുക്കൾ, കൈത്തറി, മൺപാത്രങ്ങൾ, ആഭരണങ്ങൾ തുടങ്ങിയ സാധാരണ ആകർഷണങ്ങൾക്കൊപ്പം 2023 അന്താരാഷ്ട്ര മില്ലറ്റ് വർഷമായി ആഘോഷിക്കപ്പെടുന്നതിനാൽ, മഹോത്സവത്തിൽ ആദിവാസികൾ നട്ടുവളര്ത്തിയ
ശ്രീ അന്നയെ പ്രദർശിപ്പിക്കുന്നതിന് പ്രത്യേക ശ്രദ്ധ നൽകും.
-ND-
(
പ്രധാനമന്ത്രിയുടെ ഓഫീസ്
ഗ്രാന്റ് ചലഞ്ചസ് വാര്ഷികയോഗത്തില് പ്രധാനമന്ത്രി മുഖ്യപ്രഭാഷണം നടത്തി
ഗ്രാന്റ് ചലഞ്ചസ് 2020 വാര്ഷികയോഗത്തില് പ്രധാനമന്ത്രി ശ്രീ നരേന്ദ്രമോദി മുഖ്യപ്രഭാഷണം നടത്തി. ശാസ്ത്രത്തിലും നൂതനാശയങ്ങളിലും നിക്ഷേപം നടത്തുന്ന സമൂഹങ്ങളാണ് ഭാവി രൂപകല്പ്പന ചെയ്യുന്നതെന്ന് ചടങ്ങിൽ സംസാരിച്ചുകൊണ്ട് പ്രധാനമന്ത്രി പറഞ്ഞു.
ഹ്രസ്വദൃഷ്ടി സമീപനത്തിന് പകരം മുന്കൂട്ടി തന്നെ നിക്ഷേപം നടത്തുകയാണെങ്കില് ശാസ്ത്രത്തിന്റെയും നൂതനാശയത്തിന്റെയും ഫലം കൃത്യസമയത്ത് തന്നെ കൊയ്തെടുക്കാന് കഴിയുമെന്ന് അദ്ദേഹം പറഞ്ഞു. ശാസ്ത്രം തടവുമുറികളില് ഒരിക്കലും അഭിവൃദ്ധിപ്പെടില്ല, ഗ്രാന്റ് ചലഞ്ച് പരിപാടി ഈ ധര്മ്മചിന്ത നല്ലതുപോലെ മനസിലാക്കിയിട്ടുണ്ടെന്നും അദ്ദേഹം കൂട്ടിച്ചേര്ത്തു.
ആഗോളമായി ഗ്രാന്റ് ചലഞ്ചസ് നേടിയ വളര്ച്ചയേയും അന്റിമൈക്രോബിയല് പ്രതിരോധം, ഗര്ഭാവസ്ഥയും ശിശുജനനവും, കൃഷി, പോഷകാഹാരം, വാഷ്  മറ്റുള്ളവ എന്നിങ്ങളെ വിവിധങ്ങളായ വിഷയങ്ങളെ ഗ്രാന്റ് ചലഞ്ചസ് അഭിസംബോധന ചെയ്യുന്നതിനെയും അദ്ദേഹം പ്രശംസിച്ചു. ഈ ആഗോളമഹാമാരി കൂട്ടായ പ്രവര്ത്തനത്തിന്റെ പ്രാധാനം നമ്മെ മനസിലാക്കിച്ചുവെന്ന് പ്രധാനമന്ത്രി പറഞ്ഞു.
ഇന്ത്യയിലുള്ള ശക്തവും ഊര്ജ്ജസ്വലവുമായ ശാസ്ത്രീയ സമൂഹവും മികച്ച ശാസ്ത്രീയ സ്ഥാപനങ്ങളുമാണ് ഇന്ത്യയുടെ മഹത്തായ സംഭാവന, പ്രത്യേകിച്ചും കഴിഞ്ഞ കുറേമാസങ്ങളായി കോവിഡ്-19നെതിരെയുള്ള പോരാട്ടത്തിലെന്ന് അദ്ദേഹം പറഞ്ഞു.
വലിയ ജനസംഖ്യയുണ്ടായിട്ടും ജനങ്ങള് നയിക്കുന്നതും ജന പ്രാപ്തിയുള്ളതുമായ സമീപനങ്ങള് മൂലം ഇന്ത്യയിലെ കോവിഡ്-19 മരണനിരക്ക് കുറവാണെന്ന് പ്രധാനമന്ത്രി പറഞ്ഞു. ഇന്ന് പ്രതിദിനം രോഗം ബാധിക്കുന്നവരുടെ എണ്ണത്തിൽ കുറവുണ്ടായിട്ടുണ്ടെന്നും മികച്ച രോഗമുക്തി നിരക്കുണ്ടായിട്ടുണ്ടെന്നും  അദ്ദേഹം കൂട്ടിച്ചേര്ത്തു. ആദ്യമായി അയഞ്ഞ അടച്ചിടല് സ്വീകരിച്ച രാജ്യങ്ങളില് ഒന്നായിരുന്നു ഇന്ത്യ, മുഖാവരണങ്ങളുടെ ഉപയോഗം പ്രോത്സാഹിപ്പിച്ച ആദ്യത്തെ രാജ്യങ്ങളില് ഒന്നായിരുന്നു, കാര്യക്ഷമമായ സമ്പര്ക്കങ്ങള് കണ്ടെത്തുന്നതിന് തുടക്കം കുറിച്ചു, അതിവേഗ ആന്റിജന് പരിശോധന നടപ്പാക്കിയ രാജ്യങ്ങളില് ഒന്നുമായിരുന്നു ഇന്ത്യ.
കോവിഡ്-19ന്റെ പ്രതിരോധ മരുന്ന് വികസിപ്പിക്കുന്നതില് ഇന്ത്യ ഇന്ന് മുന്പന്തിയിലാണെന്ന് പ്രധാനമന്ത്രി അഭിപ്രായപ്പെട്ടു. നമ്മുടെ രാജ്യത്ത് 30ലധികം ആഭ്യന്തര പ്രതിരോധ മരുന്നുകളുടെ വികസനം നടക്കുന്നുണ്ടെന്നും അതില് മൂന്നെണ്ണം ഏറ്റവും പുരോഗമിച്ചഘട്ടത്തിലാണെന്നും അദ്ദേഹം പ്രഖ്യാപിച്ചു. കുറഞ്ഞചെലവില് ഗുണനിലവാരമുള്ള മരുന്നുകളും പ്രതിരോധകുത്തിവയ്പ്പുകളും വികസിപ്പിക്കുന്നതിനുള്ള കാര്യശേഷി ഇന്ത്യ തെളിയിച്ചിട്ടുണ്ടെന്ന് അദ്ദേഹം ചൂണ്ടിക്കാട്ടി. ആഗോള രോഗപ്രതിരോധത്തിനുള്ള പ്രതിരോധകുത്തിവയ്പ്പുകളില് 60%ലേറെയും നിര്മ്മിക്കുന്നത് ഇന്ത്യയിലാണ്.
മലിനജല നിര്മ്മാര്ജ്ജനത്തിനുള്ള മികച്ചമാര്ഗ്ഗങ്ങള്, കുടുതല് ശുചിത്വപരിരക്ഷ തുടങ്ങി മികച്ച ആരോഗ്യപരിരക്ഷ സംവിധാനത്തിനായി വേണ്ട സംഭാവനകള് നല്കുന്നതിനായി കഴിഞ്ഞ ആറുവര്ഷമായി നടത്തിയ ഇടപെടലുകള് പ്രധാനമന്ത്രി അക്കമിട്ട് നിരത്തി. സ്ത്രീകള്, പാവപ്പെട്ടവര്, നിരാലംബര് എന്നിവരെ സഹായിക്കുകയും രോഗങ്ങള് കുറയ്ക്കുന്നതിലേക്ക് നയിക്കുകയും ചെയ്തതായി അദ്ദേഹം പറഞ്ഞു.
വ്യക്തിഗത മെച്ചപ്പെടലിനും സംയുക്തമായ ക്ഷേമത്തിനുമായി ഉത്സാഹിക്കണമെന്ന് പ്രധാനമന്ത്രി അഭ്യര്ത്ഥിച്ചു. ഗ്രാന്റ് ചലഞ്ചസ് വേദിയില് വളരെ ഫലവത്തായതും ഉല്പ്പാദനക്ഷമമായതുമായ ചര്ച്ചകള് നടക്കണമെന്നും ആവേശകരവും പ്രോത്സാഹനജനകവുമായ നിരവധി പുതിയ പ്രശ്ന പരിഹാരങ്ങള് ഇവിടെ നിന്നും ഉണ്ടായി വരുന്നത് കാണാന് അദ്ദേഹം ആഗ്രഹം പ്രകടിപ്പിക്കുകയും ചെയ്തു.
പ്രധാനമന്ത്രിയുടെ ഓഫീസ്
ചെസ് ഗ്രാൻഡ്മാസ്റ്റർ പ്രഗ്നാനന്ദ കുടുംബസമേതം പ്രധാനമന്ത്രിയെ സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് 7 മണിക്ക് ചെസ്സ് ഗ്രാൻഡ് മാസ്റ്റർ പ്രഗ്നാനന്ദയെ കുടുംബത്തോടൊപ്പം കണ്ടു.
പ്രഗ്നാനന്ദയുടെ എക്സ് പോസ്റ്റിന് മറുപടിയായി പ്രധാനമന്ത്രി ഒരു എക്സ് പോസ്റ്റിൽ പറഞ്ഞു;
“ഇന്ന് 7, ലോക് കല്യാൺ മാർഗ്ഗിൽ വളരെ വിശേഷപ്പെട്ട സന്ദർശകർ ഉണ്ടായിരുന്നു.
പ്രഗ്നാനന്ദ, കുടുംബത്തോടൊപ്പം താങ്കളെ കണ്ടുമുട്ടിയതിൽ സന്തോഷമുണ്ട്.
അഭിനിവേശത്തിന്റെയും സ്ഥിരോത്സാഹത്തിന്റെയും ആൾരൂപമാണ് . ഇന്ത്യയിലെ യുവജനങ്ങൾക്ക് ഏത് മേഖലയും കീഴടക്കാൻ കഴിയുമെന്ന ദൃഷ്ടാന്തം താങ്കൾ കാണിക്കുന്നു. താങ്കളെക്കുറിച്ച് അഭിമാനിക്കുന്നു! ”
ND
(
പ്രധാനമന്ത്രിയുടെ ഓഫീസ്
200 കോടി വാക്സിൻ ഡോസ് കടന്നത്തിന് പൗരന്മാരെ പ്രധാനമന്ത്രി അഭിനന്ദിച്ചു
ശാസ്ത്രത്തിൽ ശ്രദ്ധേയമായ വിശ്വാസം പ്രകടിപ്പിക്കുന്നതിനും 200 കോടി കോവിഡ്-19 വാക്സിൻ ഡോസുകൾ എന്ന പ്രത്യേക കണക്ക് കടന്നതിനും ഇന്ത്യയിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രചാരണപരിപാടിയിലെ ഡോക്ടർമാർ, നഴ്സുമാർ, മുൻനിര പ്രവർത്തകർ, ശാസ്ത്രജ്ഞർ, നവീനാശയക്കാർ , സംരംഭകർ എന്നിവരുടെ മനോഭാവത്തെയും നിശ്ചയദാർഢ്യത്തെയും അദ്ദേഹം അഭിനന്ദിച്ചു.
കേന്ദ്ര ആരോഗ്യമന്ത്രി ശ്രീ മൻസുഖ് മാണ്ഡവ്യയുടെ പ്രഖ്യാപനത്തിന് മറുപടിയായാണ് പ്രധാനമന്ത്രി ട്വീറ്റ് ചെയ്തത് :
"ഇന്ത്യ വീണ്ടും ചരിത്രം സൃഷ്ടിക്കുന്നു! 200 കോടി വാക്സിൻ ഡോസുകൾ എന്ന പ്രത്യേക കണക്ക് കടന്നതിന് എല്ലാ ഇന്ത്യക്കാർക്കും അഭിനന്ദനങ്ങൾ. ഇന്ത്യയുടെ വാക്സിനേഷൻ യജ്ഞം അളവിലും വേഗതയിലും സമാനതകളില്ലാത്തതാക്കി മാറ്റുന്നതിന് സംഭാവന നൽകിയവരെ ഓർത്ത് അഭിമാനിക്കുന്നു. ഇത് കോവിഡ് 19 നെതിരായ ആഗോള പോരാട്ടത്തെ ശക്തിപ്പെടുത്തി.
വാക്സിൻ പുറത്തിറക്കിയ കാലത്തുടനീളം, ഇന്ത്യയിലെ ജനങ്ങൾ ശാസ്ത്രത്തിൽ ശ്രദ്ധേയമായ വിശ്വാസം പ്രകടിപ്പിച്ചു. നമ്മുടെ ഡോക്ടർമാർ, നഴ്സുമാർ, മുൻനിര തൊഴിലാളികൾ, ശാസ്ത്രജ്ഞർ, നവീനാശയക്കാർ സംരംഭകർ എന്നിവർ സുരക്ഷിതമായ ഒരു ഭൂമി ഉറപ്പാക്കുന്നതിൽ പ്രധാന പങ്ക് വഹിച്ചിട്ടുണ്ട്. അവരുടെ ആത്മാവിനെയും നിശ്ചയദാർഢ്യത്തെയും ഞാൻ അഭിനന്ദിക്കുന്നു.
ഉപരാഷ്ട്രപതിയുടെ കാര്യാലയം
ജനസംഖ്യാവർധക്കനുസൃതമായ വികസനവെല്ലുവിളികളെക്കുറിച്ച് ഉപരാഷ്ട്രപതിയുടെ മുന്നറിയിപ്പ്
(ജനസംഖ്യ വർധിക്കുന്നതിനുസരിച്ച് വികസന വെല്ലുവിളികൾ പരിഹരിക്കാൻ കൂടുതൽ ബുദ്ധിമുട്ടാകുമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു മുന്നറിയിപ്പ് നൽകി.
ഇന്ത്യൻ അസോസിയേഷൻ ഓഫ് പാർലമെന്റേറിയൻസ് ഫോർ പോപ്പുലേഷൻ ആന്റ് ഡവലപ്മെന്റ്  പുറത്തുവിട്ട ‘സ്റ്റാറ്റസ് ഓഫ് സെക്സ് റേഷ്യോ അറ്റ് ബർത്ത് ഇൻ ഇൻഡ്യ’, ‘എൽഡേർലി പോപ്പുലേഷൻ ഇൻ ഇന്ത്യ: സ്റ്റാറ്റസ് ആൻഡ് സപ്പോർട്ട് സിസ്റ്റംസ്' എന്നീ രണ്ട് റിപ്പോർട്ടുകൾ ഇന്ന് ഡൽഹിയിൽ വെർച്വലായി പുറത്തുവിട്ട ശേഷം സംസാരിക്കുകയായിരുന്നു അദ്ദേഹം.
ജനസംഖ്യ, വികസന വിഷയത്തിൽ ശ്രദ്ധ കേന്ദ്രീകരിച്ചതിന് ഐഎപിപിഡിയെ പ്രശംസിച്ച അദ്ദേഹം, 2036 ഓടെ ഇന്ത്യയിലെ ജനസംഖ്യ 1.52 ബില്യണായി ഉയരുമെന്ന വിദഗ്ധരുടെ പ്രവചനങ്ങളും പരാമർശിച്ചു .
അടിസ്ഥാന സേവനങ്ങൾ എത്തിക്കുന്നതിനെ പരാമർശിച്ച അദ്ദേഹം 20 ശതമാനം ജനങ്ങൾ ദാരിദ്ര്യരേഖയ്ക്ക് താഴെയും തുല്യ അനുപാതത്തിൽത്തന്നെ നിരക്ഷരരുമുള്ള രാജ്യം നിരവധി വെല്ലുവിളികൾ നേരിടുന്നുണ്ടെന്നും പറഞ്ഞു. ഈ സാഹചര്യത്തിൽ, ജനങ്ങൾ അവരുടെ കുടുംബങ്ങളിൽ തന്നെ ആസൂത്രണം തുടങ്ങേണ്ടതിന്റെ ആവശ്യകതയും അദ്ദേഹം ഊന്നിപ്പറഞ്ഞു.
നമ്മുടെ വയോജനതയെ അവരുടെ പ്രായപരിധി ശേഷികൾക്കനുസരിച്ച് സജ്ജരാക്കണമെന്ന് ശ്രീ നായിഡു ആഹ്വാനം ചെയ്തു. അതുവഴി അവർക്ക് കൂടുതൽ പ്രൊഫഷണൽ ജീവിതം നയിക്കാനും രാഷ്ട്രനിർമ്മാണത്തിൽ സംഭാവന നൽകാനും കഴിയും.
ആരോഗ്യ ആനുകൂല്യങ്ങൾ നൽകുകയും ഇൻഷുറൻസ് പരിരക്ഷ ഉറപ്പാക്കുകയും ചെയ്യുന്നതിലൂടെ വയോജനതയുടെ പ്രത്യേക ആവശ്യങ്ങൾ പരിഹരിക്കുന്നതിന് നമ്മുടെ ആരോഗ്യ സംവിധാനം തന്നെ പുന:ക്രമീകരിക്കേണ്ടതിന്റെ ആവശ്യകത ഉപരാഷ്ട്രപതി അടിവരയിട്ടു പറഞ്ഞു.
പെൺകുട്ടികൾക്കു സൗജന്യവും നിർബന്ധിതവുമായ വിദ്യാഭ്യാസം ഉറപ്പുവരുത്തുന്നതിനൊപ്പം പെൺ ഭ്രൂണഹത്യയും സ്ത്രീധനവും നിരോധിക്കുന്ന നിയമങ്ങൾ കർശനമായി നടപ്പാക്കണമെന്ന് ഉപരാഷ്ട്രപതി ആവശ്യപ്പെട്ടു.
പാർലമെന്റിലും സംസ്ഥാന നിയമസഭകളിലും വനിതകൾക്ക് മതിയായ സംവരണം ഉറപ്പാക്കണമെന്നും ശ്രീ നായിഡു പറഞ്ഞു. ഈ സുപ്രധാന വിഷയത്തിൽ എത്രയും വേഗം സമവായത്തിലെത്താൻ എല്ലാ രാഷ്ട്രീയ പാർട്ടികളോടും അഭ്യർത്ഥിച്ചു. ഈ നിർദ്ദേശം ദീർഘകാലമായി തീർപ്പുകൽപ്പിക്കാത്തത് നിർഭാഗ്യകരമാണെന്നും അദ്ദേഹം പറഞ്ഞു.ഐഎപിപിഡി ചെയർമാനും രാജ്യസഭയുടെ മുൻ ഡെപ്യൂട്ടി ചെയർമാനുമായ പ്രൊഫ. പി ജെ കുര്യനും ചടങ്ങിൽ പങ്കെടുത്തു.
വിദ്യാഭ്യാസ മന്ത്രാലയം
കേന്ദ്ര മാനവ വിഭവശേഷി വികസന മന്ത്രി മനോദർപ്പൺ സംരംഭത്തിന് തുടക്കമിട്ടു
വിദ്യാർത്ഥികളുടെ മാനസികാരോഗ്യം, ക്ഷേമം എന്നിവ ലക്ഷ്യമിട്ട് അവർക്ക് മാനസികമായ പിന്തുണ ഉറപ്പുവരുത്തുന്നതിനായി മാനവവിഭവശേഷി വികസന മന്ത്രാലയത്തിന്റെ കീഴിൽ ആരംഭിച്ച മനോദർപ്പൺ എന്ന സംരംഭത്തിന് കേന്ദ്ര മാനവവിഭവശേഷി വികസന മന്ത്രി ശ്രീ രമേശ് പൊഖ്രിയാൽ നിഷാങ്ക് തുടക്കം കുറിച്ചു. മാനവവിഭവശേഷി വികസന സഹമന്ത്രി ശ്രീ സഞ്ജയ് ധോത്രെ ചടങ്ങിൽ പങ്കെടുത്തു.
ദേശീയതലത്തിലുള്ള ടോൾ ഫ്രീ ഹെൽപ്പ് ലൈൻ നമ്പരായ 8448440632, മാനവവിഭവശേഷി വികസന മന്ത്രാലയത്തിന്റെ പോർട്ടലില് മനോദർപ്പൺ-ന്റെ പുതിയ വെബ് പേജ്, മനോദർപ്പൺ സംബന്ധിച്ച വിവരങ്ങളടങ്ങിയ കൈപ്പുസ്തകം എന്നിവയും ശ്രീ രമേശ് പൊഖ്രിയാൽ നിഷാങ്ക് പുറത്തിറക്കി.
കോവിഡ് മഹാമാരിയുടെ പശ്ചാത്തലത്തിലും അതിനുശേഷവും വിദ്യാർത്ഥികൾക്ക് മനശാസ്ത്രപരമായ പിന്തുണ ഉറപ്പുവരുത്തുന്നതിനായി മനോദർപ്പൺ വിപുലമായ പ്രവർത്തനങ്ങൾ നടത്തുമെന്ന് ശ്രീ പോഖ്രിയാൽ വ്യക്തമാക്കി.വിദ്യാർത്ഥികളിലെ മാനസികാരോഗ്യ പ്രശ്നങ്ങൾ നിരീക്ഷിക്കുന്നതിനും പ്രോത്സാഹനം നൽകുന്നതിനും മാത്രമല്ല കൗൺസിലിംഗ് സേവനങ്ങൾ, ഓൺലൈൻ മാര്ഗങ്ങള് എന്നിവയിലൂടെയുള്ള പിന്തുണ സുഗമമാക്കുന്നതു കൂടി ലക്ഷ്യമിട്ട് , വിദ്യാഭ്യാസം, മാനസികാരോഗ്യം, മനശാസ്ത്രം എന്നീ മേഖലകളിലെ വിദഗ്ധരെ ഉൾപ്പെടുത്തി ഒരു പ്രവർത്തക സമിതിയും രൂപീകരിച്ചിട്ടുണ്ടെന്ന് അദ്ദേഹം അറിയിച്ചു.
പ്രധാനമന്ത്രി നരേന്ദ്ര മോദി മുന്നോട്ടു വച്ച ആത്മ നിർഭർ ഭാരത് അഭിയാനിൽ മനോദർപ്പൺ സംരംഭം ഉൾപ്പെടുത്തിയിട്ടുണ്ടെന്നും മന്ത്രി അറിയിച്ചു.
മാനവ വിഭവശേഷി വികസന മന്ത്രാലയത്തിന്റെ വെബ് സൈറ്റിൽ മനോദർപ്പൺ എന്ന പേരിൽ ഒരു വെബ് പേജ് ആരംഭിച്ചിട്ടുണ്ടെന്നും അദ്ദേഹം പറഞ്ഞു. വെബ്പേജിൽ ഉപദേശങ്ങൾ, പ്രായോഗിക നുറുങ്ങുകൾ, പോസ്റ്ററുകൾ, പോഡ്കാസ്റ്റുകൾ, വീഡിയോകൾ, മനശാസ്ത്രപരമായ പിന്തുണയ്ക്കായി ചെയ്യേണ്ടതും ചെയ്യരുതാത്തതും ,പതിവുചോദ്യങ്ങൾ, ഓൺലൈൻ അന്വേഷണ സംവിധാനം എന്നിവ ഉൾക്കൊള്ളന്നു.
മനോദർപ്പൺ സംരംഭത്തിൽ ഇനിപ്പറയുന്ന കാര്യങ്ങൾ ഉൾപ്പെടുത്തിയിരിക്കുന്നു:
വിദ്യാർത്ഥികൾക്കും , സ്കൂൾ - സർവ്വകലാശാല അധ്യാപകർക്കും,കുടുംബങ്ങൾക്കും ഉള്ള ഉപദേശക മാർഗ്ഗനിർദ്ദേശങ്ങൾ.
മാനവ വിഭവശേഷി വികസന മന്ത്രാലയത്തിന്റെ വെബ്സൈറ്റിലെ വെബ് പേജ്.
ദേശീയ ഹെൽപ്പ് ലൈനിൽ ടെലി-കൗൺസിലിംഗ് സേവനത്തിന് ലഭ്യമാകുന്ന കൗൺസലർമാരുടെദേശീയ തലത്തിലുള്ള ഡാറ്റാബേസും ഡയറക്ടറിയും.
ദേശീയ ടോൾ ഫ്രീ ഹെൽപ്പ്ലൈൻ നമ്പർ.
മാനസിക-സാമൂഹിക പിന്തുണയെക്കുറിച്ചുള്ള കൈപ്പുസ്തകം.
കോവിഡ് -19 കാലഘട്ടത്തിലും അതിനുശേഷവും വിദ്യാർത്ഥികൾക്കും അധ്യാപകർക്കും കുടുംബങ്ങൾക്കും ഉപയോഗിക്കാവുന്ന സംവേദനാത്മക ഓൺലൈൻ ചാറ്റ് പ്ലാറ്റ്ഫോം.
വെബിനാറുകൾ, വീഡിയോകൾ, പോസ്റ്ററുകൾ, ഫ്ലൈയറുകൾ, കോമിക്സ്, ഷോർട്ട് ഫിലിമുകൾ എന്നിവയുൾപ്പെടെയുള്ള ഓഡിയോ-വിഷ്വൽ ഉള്ളടക്കങ്ങൾ എന്നിവ വെബ്പേജിൽ അധിക റിസോഴ്സ് മെറ്റീരിയലുകളായി അപ്ലോഡുചെയ്യും.
മനോദർപ്പൺ വെബ്സൈറ്റിനായി http://manodarpan.mhrd.gov.in/ എന്ന ലിങ്ക് ക്ലിക്കുചെയ്യുക
Click here to see the PPT:
(